Rámcová dohoda na dodanie alternatívnych tonerov 
uzatvorená podľa § 269 ods. 2 a § 409 a nasl. zákona č. 513/1991 Zb. Obchodný zákonník
v znení neskorších predpisov 
(ďalej len „dohoda“)



Čl. I
Zmluvné strany

1. Kupujúci:         	Všeobecná zdravotná poisťovňa, a.s.	
Sídlo:	Dúbravská cesta 14, 841 04 Bratislava - mestská časť Karlova Ves
Zastúpená:			Ing. Matúš Jurových, PhD., predseda predstavenstva 
				JUDr. Denisa Slivková, členka predstavenstva
IČO:		35 937 874
DIČ:		2022027040
IČ DPH:		SK 2022027040
Zapísaná:	v Obchodnom registri Mestského súdu Bratislava III, odd.: Sa, vložka č. 3602/B
IBAN:				SK47 8180 0000 0070 0018 2424
SWIFT/BIC kód:		SPSRSKBA

Osoba oprávnená konať 
vo veciach technických:	(meno, priezvisko, e-mail:.............., tel. č.............)

(ďalej len „kupujúci“)

a

2. Predávajúci:		
Sídlo: 			
Zastúpený: 		

IČO: 			
IČ DPH: 
Zapísaný:
IBAN:				
Zapísaný: 	SWIFT/BIC kód:         

Osoba oprávnená konať 
vo veciach technických:	(meno, priezvisko, e-mail:.............., tel. č.............)

(ďalej len „predávajúci“)

(kupujúci  a predávajúci spolu ďalej ako „zmluvné strany“)



uzatvárajú túto Rámcovú dohodu na dodanie alternatívnych tonerov (ďalej aj „dohoda“) na základe výsledku verejného obstarávania zákazky „Nákup alternatívnych tonerov “ podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).


Čl. II
Predmet dohody
1. Predávajúci sa zaväzuje dodať kupujúcemu na vlastnú zodpovednosť v rozsahu a za podmienok dohodnutých v tejto dohode: alternatívny spotrebný materiál pre tlačiace zariadenia, t.j. alternatívne tonery (nerepasované), novo vyrobené podľa štandardov výrobcu príslušných zariadení špecifikovaný v Prílohe č.1 (ďalej len „tovar“). Predávajúci v rámci dodávky tovaru zabezpečí dopravu tovaru na miesto dodania, vyloženie tovaru v mieste, kde má byť tovar umiestnený, ako aj odber a ekologickú likvidáciu použitého spotrebného materiálu.


2. Kupujúci sa zaväzuje tovar prevziať a zaplatiť dohodnutú kúpnu cenu vo výške a spôsobom tak, ako je to špecifikované v čl. IV tejto dohody.

Čl. III
Dodacie podmienky a miesto plnenia
1. Predávajúci bude dodávať tovar kupujúcemu počas trvania tejto dohody podľa skutočných potrieb kupujúceho na základe objednávok kupujúceho, ktorý má právo určiť druh a presné množstvo tovaru pri jednotlivej dodávke. Kupujúci nie je povinný kúpiť od predávajúceho celé množstvo tovaru uvedené v Prílohe č. 1 tejto dohody a je len na rozhodnutí a potrebách kupujúceho koľko a aký tovar od predávajúceho kúpi.
2. Predávajúci bude zabezpečovať dodanie tovaru vo svojom mene a na svoje náklady, zodpovedá za to, že dodaný tovar nebude v rozpore s technickými normami a všeobecne záväznými právnymi predpismi platnými v Slovenskej republike, že ho dodá v bezchybnom stave, v sortimente a v množstve určenom v objednávke kupujúceho a v lehote podľa bodu 4 tohto článku.
3. Lehota dodávky tovaru  je zmluvnými stranami dohodnutá do 14 dní odo dňa doručenia objednávky kupujúceho predávajúcemu, ibaže kupujúci v objednávke vzhľadom k povahe zákazky stanoví dlhšiu lehotu.
4. Miestom plnenia predmetu zákazky sú pracoviská kupujúceho na území Slovenskej republiky uvedené v Prílohe č. 3 tejto dohody. Konkrétne miesto plnenia určí kupujúci v príslušnej objednávke.
5. Predávajúci dodá tovar v obale, na ktorom bude vyznačený typ výrobku, jeho názov a štandardné údaje, zabezpečí jeho naloženie, prepravu, dodanie do stanoveného miesta plnenia a zloženie v mieste plnenia.
6. Prevzatie tovaru vykoná osobne zodpovedný zamestnanec kupujúceho, ktorý podľa objednávky skontroluje jeho úplnosť a potvrdí prevzatie na dodacom liste predloženom predávajúcim súčasne s dodaným tovarom. Povinnosť riadne a včas dodať tovar splní predávajúci až dodaním tovaru do konkrétneho miesta plnenia v zmysle objednávky a potvrdením prevzatia tovaru zodpovedným zamestnancom kupujúceho.
7. Zodpovedný zamestnanec kupujúceho tovar a služby neprevezme, ak nezodpovedajú objednávke alebo je tovar viditeľne poškodený.
8. Zoznam zodpovedných zamestnancov kupujúceho za jednotlivé pracoviská kupujúceho odovzdá kupujúci predávajúcemu bez zbytočného odkladu po nadobudnutí účinnosti tejto dohody. Každú zmenu zodpovedného zamestnanca oznámi osoba oprávnená konať vo veciach technických za kupujúceho osobe oprávnenej konať vo veciach technických za predávajúceho najneskôr do 7 dní odo dňa vzniku zmeny e-mailom alebo telefonicky. Osoby oprávnené konať vo veciach technických za kupujúceho a predávajúceho sú uvedené v čl. I. Dohody.
Čl. IV
Kúpna cena a platobné podmienky
1. Zmluvné strany sa dohodli na kúpnej cene v súlade so zákonom č. 18/1996 Z. z. o cenách v znení neskorších predpisov ako na jednotkovej kúpnej cene jednotlivých typov tovaru, špecifikovanej v Prílohe č. 2 tejto dohody.
2. Suma DPH ku kúpnej cene tovaru, dodanému podľa tejto dohody, bude účtovaná vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky sadzby DPH sa nevyžaduje úprava formou dodatku k tejto dohode, ale poskytovateľ bude automaticky účtovať sadzbu DPH platnú v čase poskytnutia zdaniteľného plnenia.
3. Kúpna cena predmetu dohody podľa tohto článku dohody je konečná a neprekročiteľná a je zhodná s kúpnou cenou z ponuky úspešného uchádzača, ktorého ponuku prijal kupujúci ako verejný obstarávateľ v zmysle zákona o verejnom obstarávaní a zahrňuje všetky náklady predávajúceho, spojené s plnením predmetu dohody, vrátane všetkých nákladov spojených s dodaním a vyložením tovaru do miesta plnenia, vrátane prípadného poistenia prepravy, poistenia pre prípad škody spôsobenej treťou osobou v priestoroch predávajúceho, clo a balenie tovaru, odber a ekologickú likvidáciu požitého spotrebného materiálu. 
Celková kúpna cena za plnenie predmetu tejto dohody nemôže počas platnosti dohody presiahnuť sumu bez DPH	.......................... eur (slovom: …………………………… eur)
      Sadzba DPH vo výške ........ eur
      Výška DPH ........ eur
     	Celková kúpna cena vrátane DPH  ...... eur (slovom .............................eur),
pričom celkovou kúpnou cenou sa rozumie sumár všetkých peňažných plnení, ktoré budú uhradené kupujúcim predávajúcemu na základe objednávok, vyhotovených v súlade s touto dohodou. Kupujúci pritom nie je povinný vyčerpať celý finančný objem uvedený v tomto ustanovení dohody, t. j. nie je povinný si objednať všetky plnenia predmetu dohody. Je len na rozhodnutí kupujúceho koľko realizácií si na základe tejto dohody od predávajúceho objedná. Objednávka bude vystavená v závislosti od podmienok, potrieb a strategických rozhodnutí kupujúceho. Kupujúci nie je povinný vyčerpať celý predmet tejto dohody.
V prípade, že predávajúci nie je platiteľom DPH, uvedie len kúpnu cenu celkom, t. j. kúpnu cenu vrátane DPH a informáciu, že nie je platiteľom DPH. Ak sa predávajúci, ktorý v čase uzatvorenia tejto dohody nie je platiteľom DPH, stane platiteľom DPH počas plnenia predmetu dohody, celková kúpna cena uvedená v tomto článku sa bude považovať za kúpnu cenu vrátane DPH, a to od vzniku povinnosti predávajúceho odvádzať DPH. 
Ak sa predávajúci, ktorý v čase uzatvorenia tejto dohody nie je platiteľom DPH, stane platiteľom DPH počas plnenia predmetu dohody, celková kúpna cena uvedená v tomto článku, ako aj jednotkové ceny jednotlivých položiek uvedené v Prílohe č. 2 tejto dohody sa bude považovať za kúpnu cenu vrátane DPH, a to od vzniku povinnosti predávajúceho odvádzať DPH.
4. V prípade, ak sa po uzatvorení tejto dohody preukáže, že na relevantnom trhu existuje cena (ďalej tiež ako „nižšia  cena“) za rovnaké alebo porovnateľné plnenie ako je obsiahnuté v tejto dohode a predávajúci už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšiu cenou a kúpnou cenou podľa tejto dohody je viac ako 5% v neprospech kúpnej ceny podľa tejto dohody, zaväzuje sa predávajúci poskytnúť kupujúcemu pre takého plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou kúpnou cenou podľa tejto dohody a nižšiu cenou.
5. Kupujúci sa zaväzuje uhrádzať predávajúcemu kúpnu cenu na základe faktúry, ktorú je predávajúci oprávnený vystaviť až po riadnom dodaní tovaru v súlade s čl. III bod 6 dohody na základe objednávky kupujúceho, pričom dokladom bude dodací list, potvrdený určeným zodpovedným zamestnancom kupujúceho, ktorý bude aj prílohou faktúry. Lehota splatnosti faktúry je 30 dní odo dňa jej preukázateľného doručenia kupujúcemu formou bezhotovostného prevodu na bankový účet predávajúceho v súlade s bodom 6. tohto článku. Zálohové platby ani platby vopred sa neumožňujú.
6. Ak je predávajúci tuzemským platiteľom DPH, kúpna cena za predmet zmluvy bude uhradená iba na bankový účet, ktorý je zverejnený v zozname bankových účtov zverejnenom na webovom sídle finančného riaditeľstva. Predávajúci je povinný ihneď písomne informovať kupujúceho o každej zmene tohto bankového účtu. Ak predávajúci, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona o DPH, kupujúci je oprávnený postupovať v zmysle ustanovenia § 69c ods. 1 zákona o DPH, t. j. uhradiť kúpnu cenu vo výške DPH alebo jej časť uvedenú vo faktúre predávajúceho na číslo účtu správcu dane vedeného pre predávajúceho podľa § 67 zákona č. 563/2009 Z. z. o správe daní, pričom kupujúci nie je v omeškaní, ak z tohto dôvodu neplní, čo mu ukladá zmluva. Predávajúci v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry. 
7. Predávajúci je povinný vystaviť a doručiť kupujúcemu faktúru elektronicky na fakturyPC@vszp.sk najneskôr do piateho pracovného dňa v mesiaci, nasledujúceho po dni prevzatia tovaru kupujúcim na základe dodacieho listu, ktorý bude prílohou faktúry. 
8. Predávajúcim predložená faktúra musí byť vyhotovená v súlade s platnými všeobecne záväznými právnymi predpismi. V prípade, že faktúra nespĺňa zákonom stanovené náležitosti, alebo nie je vyhotovená v súlade so zmluvou, má kupujúci právo vrátiť ju predávajúcemu v lehote splatnosti na zmenu a doplnenie s tým, že prestane plynúť lehota splatnosti pôvodnej faktúry a nová lehota v zmysle bodu 5. tohto článku začne plynúť odo dňa preukázateľného doručenia opravenej, resp. doplnenej faktúry kupujúcemu.
9. V prípade vrátenia faktúry kupujúcim predávajúcemu, ktorý je zároveň platiteľom DPH, predávajúci doručí opravenú faktúru kupujúcemu najneskôr do 20. dňa mesiaca, nasledujúceho po mesiaci, v ktorom bol tovar protokolárne odovzdaný a prevzatý.
10. [bookmark: _Hlk235770732]Účastníci dohody sa dohodli, že počnúc dňom 1.1.2027 sa fakturácia plnení podľa tejto dohody, ak sa na ne vzťahuje zákon č. 222/2004 Z. z. o dani z pridanej hodnoty v z. n. p., bude uskutočňovať výlučne formou elektronickej faktúry prostredníctvom medzinárodnej siete Peppol v štruktúrovanom formáte XML (v súlade s európskou normou EN 16931 a Peppol BIS Billing 3.0). Objednávateľ sa zaväzuje tieto faktúry v sieti podľa predchádzajúcej vety prijímať na svojom Peppol ID: 0245:SK2022027040. Faktúra doručená iným spôsobom po spustení služby doručovania faktúr prostredníctvom siete Peppol (napr. poštou alebo e-mailom v PDF) sa nebude považovať za riadne doručenú, a teda doručením faktúry podľa tejto vety nezačína plynúť lehota splatnosti.


Čl. V
Záručná doba a zodpovednosť za vady
1. Predávajúci zodpovedá za to, že tovar ma v čase odovzdania a prevzatia vlastnosti podľa tejto dohody a prílohy č. 1 a že je bez vád.
2. Predávajúci poskytne na dodaný tovar záruku v trvaní najmenej 24 mesiacov. Ak výrobca poskytuje dlhšiu záručnú dobu podľa svojich záručných podmienok, uplatní sa dlhšia záručná doba. Záručná doba začína plynúť dňom prevzatia tovaru zodpovedným zamestnancom kupujúceho (potvrdeným podpisom zodpovedného zamestnanca na dodacom liste). V prípade oprávnenej reklamácie sa záručná doba predlžuje o čas vybavovania reklamácie.
3. Za vady tovaru sa pre účely dohody považuje najmä: (i) tovar nie je dodaný v objednanom množstve a/alebo sortimente a/alebo (ii) tovar alebo obal tovaru vykazuje viditeľné známky poškodenia, (iii) tovar po inštalácii nie je rozpoznaný zariadením alebo má opakovateľnú vadu kvality tlače.
4. Za vady, ktoré vznikli alebo vyšli najavo v záručnej lehote, nezodpovedá predávajúci iba vtedy, ak boli preukázateľne spôsobené používaním tovaru v rozpore s návodom dodaným výrobcom alebo nevhodnými prevádzkovými podmienkami, ktoré predávajúci nezapríčinil.
5. V prípade vzniku vady tovaru sa predávajúci zaväzuje podľa voľby kupujúceho dodať kupujúcemu (i) náhradný tovar bez vád alebo (ii) chýbajúce množstvo; tým nie je dotknuté právo kupujúceho uplatniť ďalšie nároky podľa Obchodného zákonníka.
6. Kupujúci je povinný predávajúcemu oznámiť vady tovaru bez zbytočného odkladu po ich zistení, písomnou formou prostredníctvom e-mailu adresovaného osobe oprávnenej konať vo veciach technických za predávajúceho uvedenej v čl. I. dohody. 
7. Predávajúci potvrdí prijatie reklamácie do 2 pracovných dní a reklamáciu vybaví do 10 pracovných dní od jej doručenia, ak sa zmluvné strany nedohodnú inak.
8. Ak je potrebné odovzdať reklamovaný tovar, predávajúci zabezpečí jeho vyzdvihnutie na vlastné náklady, ak sa zmluvné strany nedohodnú inak.
9. [bookmark: _Hlk222230891]Pri reklamácii vady kvality tlače kupujúci priloží aspoň 2 vzorové výtlačky alebo fotodokumentáciu; predávajúci môže reklamáciu odmietnuť, ak sa preukáže, že príčina vady je v zariadení alebo v iných prevádzkových podmienkach.
10. Postup pri reklamácii vadného tovaru sa ďalej riadi touto dohodou a príslušnými ustanoveniami Obchodného zákonníka.

Čl. VI
Vlastnícke právo a nebezpečenstvo škody 
1. Vlastnícke právo k tovaru dodanému podľa podmienok dohodnutých v tejto dohode, prechádza na kupujúceho po uhradení kúpnej ceny.
2. Nebezpečenstvo škody na tovare prechádza na kupujúceho dňom jeho prevzatia zodpovedným zamestnancom kupujúceho v súlade s čl. III bod 6. dohody v konkrétnom mieste plnenia uvedenom v príslušnej objednávke.

Čl. VII
Sankcie a náhrada škody
1. V prípade omeškania predávajúceho s dodaním tovaru riadne a včas podľa príslušnej objednávky kupujúceho a podmienok podľa tejto dohody je kupujúci oprávnený uplatniť si u predávajúceho zaplatenie zmluvnej pokuty vo výške 1/365 zo sadzby  zákonného úroku z omeškania pre obchodnoprávne vzťahy platnej k 1. dňu omeškania podľa nariadenia vlády SR č. 21/2013 Z.z., ktorým sa vykonávajú niektoré ustanovenia Obchodného zákonníka (ďalej len „nariadenie vlády č. 21/2013 Z.z.“) z kúpnej ceny bez DPH nedodaného tovaru za každý aj začatý deň omeškania.
2. V prípade omeškania predávajúceho s odstránením vady tovaru je kupujúci oprávnený uplatniť si u predávajúceho zmluvnú pokutu vo výške 1/365 zo sadzby zákonného úroku z omeškania pre obchodnoprávne vzťahy platnej k 1. dňu omeškania podľa nariadenia vlády č. 21/2013 Z.z z kúpnej ceny vadného tovaru bez DPH za každý aj začatý deň omeškania, odo dňa uplynutia lehoty na odstránenie vady až do jej riadneho odstránenia.
3. V prípade, že kupujúci nevyužije právo na odstúpenie od dohody z dôvodov podľa čl. IX bod 5. písm. d) dohody, je kupujúci oprávnený uplatniť si u predávajúceho zmluvnú pokutu vo výške 20 % z dohodnutej celkovej kúpnej ceny bez DPH podľa čl. IV bod 3. tejto dohody. 
4. [bookmark: _Hlk222229218]V prípade omeškania kupujúceho s úhradou kúpnej ceny v dohodnutej lehote splatnosti je predávajúci oprávnený požadovať od kupujúceho zaplatenie úroku z omeškania vo výške 1/365 zo sadzby zákonného úroku z omeškania pre obchodnoprávne vzťahy platnej k 1. dňu omeškania podľa nariadenia vlády č. 21/2013 Z.z., a to z dlžnej sumy bez DPH za každý aj začatý deň omeškania, odo dňa nasledujúceho po dni splatnosti až do uhradenia dlžnej sumy.
5. Zaplatením zmluvnej pokuty nie je dotknutý nárok zmluvnej strany na náhradu škody v celom rozsahu, ktorá preukázateľne vznikne zmluvnej strane v dôsledku nesplnenia povinností druhou zmluvnou stranou.
6. Kupujúci má právo na náhradu škody, preukázateľne vzniknutej nesplnením vlastnej daňovej povinnosti predávajúceho, platiteľa DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov a následne uplatnením ručenia za  daň voči  kupujúcemu v zmysle § 69 b tohto zákona. Kupujúci má zároveň právo uplatniť u predávajúceho trovy konania, ktoré mu vzniknú v konaní s príslušným daňovým úradom podľa § 69b zákona č. 222/2004 Z. z. v platnom znení a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.
7. Kupujúci má právo na náhradu škody vzniknutej z povinnosti podať dodatočné daňové priznanie k DPH a dodatočného kontrolného výkazu k DPH, ktorá preukázateľne vznikla oneskoreným doručením faktúry vystavenej s „prenesením daňovej povinnosti“ v zmysle § 69 ods. 12, písm. h až j) zákona DPH (t. j. po 18. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade riadnej faktúry, resp. po 20. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade opravnej faktúry).
8. Kupujúci je oprávnený jednostranne započítať svoje pohľadávky voči predávajúcemu, ktoré mu vznikli z dôvodu uplatnenia ručenia za daň voči kupujúcemu v zmysle § 69b zákona č. 222/2004 Z. z. o dani z pridanej hodnoty v znení neskorších predpisov, vrátane trov konania, ktoré mu vznikli v konaní s príslušným daňovým úradom a z dôvodu dlžného poistného na zdravotné poistenie.


Čl. VIII
Osobitné ustanovenia
1. Predávajúci vyhlasuje, že on aj jeho subdodávatelia spĺňa podmienky v súlade s § 11 ods. 1 zákona o verejnom obstarávaní, pokiaľ sa ho táto povinnosť týka. V prípade, ak sa toto vyhlásenie ukáže ako nepravdivé, kupujúci je oprávnený od zmluvy odstúpiť, a predávajúci je povinný nahradiť kupujúcemu škodu, ktorá mu tým vznikla.
2. Predávajúci je oprávnený plniť predmet tejto dohody aj prostredníctvom subdodávateľov, ktorí musia spĺňať podmienky pre plnenie predmetu tejto dohody, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až g) a ods. 7 a ods. 8. zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu tejto dohody prostredníctvom subdodávateľov zodpovedá predávajúci kupujúcemu tak, ako keby plnil predmet tejto dohody sám. Zoznam subdodávateľov je uvedený v Prílohe č. 4 k tejto dohode.
3. V prípade, že niektorý zo subdodávateľov nie je v okamihu podpísania tejto dohody známy a vstúpi do procesu v priebehu plnenia predmetu tejto dohody, resp. sa zmení niektorý zo subdodávateľov počas plnenia tejto dohody, alebo  sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto dohode. O každej zmene je predávajúci povinný bezodkladne - najneskôr do 7 kalendárnych dní - písomne informovať kupujúceho, pričom je povinný zároveň predložiť kupujúcemu čestné vyhlásenie, že subdodávateľ, ktorého sa zmena týka, spĺňa podmienky pre plnenie predmetu tejto dohody. Ak predávajúci tento záväzok nedodrží, považuje sa to za závažné porušenie podmienok tejto dohody a predávajúci je povinný zaplatiť kupujúcemu zmluvnú pokutu vo výške 20% z dohodnutej celkovej kúpnej ceny bez DPH podľa čl. IV bod 3. tejto dohody. Kupujúci je oprávnený zmluvnú pokutu započítať a z tohto dôvodu krátiť dohodnutú kúpnu cenu (vyplatiť predávajúcemu dohodnutú kúpnu cenu zníženú o 20%). Kupujúci je oprávnený dohodnutú zmluvnú pokutu vo výške 20% vyúčtovať predávajúcemu aj po splnení predmetu dohody, ak dodatočne zistí, že predávajúci porušil záväzok podľa tohto bodu.
4. V prípade, ak si predávajúci a jeho subdodávatelia nesplní povinnosť podľa § 11 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“) alebo ak je predávajúci v omeškaní so splnením povinnosti podľa § 10 ods. 2 tretej vety citovaného zákona, nie je kupujúci v omeškaní, ak z tohto dôvodu neplní, čo mu ukladá dohoda.
5. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto dohody, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy. 
6. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto dohody v rozpore s Etickým kódexom Všeobecnej zdravotnej poisťovne, a. s. Etický kódex Všeobecnej zdravotnej poisťovne, a. s. je verejne dostupný na webovej stránke kupujúceho https://www.vszp.sk/eticky-kodex.html.
7. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto dohody.
8. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto dohody je poskytnutý zmluvnej strane alebo zástupcovi zmluvnej strany v rozpore s týmto článkom dohody, môže zmluvná strana od tejto zmluvy odstúpiť.
9. Zmluvné strany sa zaväzujú dodržiavať základné morálne a etické hodnoty ustanovené v obsahu Etického kódexu Všeobecnej zdravotnej poisťovne. V prípade nedodržiavania stanovených morálnych a etických hodnôt je zmluvná strana oprávnená od tejto dohody odstúpiť.
10. Predávajúci nie je oprávnený postúpiť akékoľvek práva a pohľadávky vyplývajúce z tejto dohody na tretie osoby bez predchádzajúceho písomného súhlasu kupujúceho. Právny úkon, ktorým budú práva a pohľadávky postúpené v rozpore s týmto bodom, bude neplatný.
11. Osobné údaje kontaktných osôb a osôb podieľajúcich sa na plnení predmetu tejto zmluvy budú spracúvané za účelom plnenia tejto zmluvy, pričom obe zmluvné strany vyhlasujú, že sú oprávnené tieto osobné údaje poskytnúť druhej zmluvnej strane v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v konsolidovanom znení („nariadenie GDPR“) a zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov („zákon o ochrane osobných údajov“). Okrem osobných údajov podľa prvej vety tohto bodu pri plnení tejto dohody nebudú spracúvané osobné údaje. Ak pri plnení predmetu dohody dôjde k náhodnému kontaktu s osobnými údajmi, je predávajúci povinný dodržiavať ustanovenia nariadenia GDPR a zákona o ochrane osobných údajov a zabezpečiť splnenie tejto povinnosti aj subdodávateľmi predávajúceho.

Čl. IX
Doba platnosti a ukončenie dohody
1. Rámcová dohoda sa uzatvára na dobu určitú 36 mesiacov odo dňa nadobudnutia jej účinnosti, resp. do doby vyčerpania finančného objemu, uvedeného v čl. IV bod 3. tejto dohody, podľa toho, ktorá skutočnosť nastane skôr.
2. Dohodu je možné ukončiť pred dobou, na ktorú bola dojednaná:
a) písomnou dohodou zmluvných strán,
b) písomnou výpoveďou kupujúceho,
c) odstúpením od dohody.
3. Kupujúci môže túto dohodu vypovedať kedykoľvek, a to aj bez uvedenia dôvodu. Výpovedná lehota  je 3 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane.
4. Odstúpiť od tejto dohody je možné v prípadoch uvedených v § 344 a nasl. Obchodného zákonníka.
5. Kupujúci je oprávnený odstúpiť od tejto dohody aj v prípadoch:
a) ak sa predávajúci stane dlžníkom poistného na zdravotné poistenie, ktoré je povinný v zmysle príslušných právnych predpisov platiť kupujúcemu,
b) ak zistí, že predávajúci je zverejnený v zozname osôb, u ktorých nastali dôvody zrušenia registrácie dane z pridanej hodnoty podľa § 81 ods. 4 písm. b) druhého bodu zákona o DPH, ktorý v zmysle tohto zákona zverejňuje Finančné riaditeľstvo Slovenskej republiky na portáli Finančnej správy Slovenskej republiky,
c) ak predávajúcemu bol uložený jeden, alebo viacero trestov uvedených v § 10 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov,
d) na strane predávajúceho existujú dôvody podľa v § 15 ods. 1 zákona č. 315/2016 Z. z.,
e) v ostatných prípadoch uvedených v dohode,
6. Odstúpenie je účinné dňom doručenia písomného oznámenia o odstúpení od tejto dohody druhej zmluvnej strane alebo k inému termínu, ktorý odstupujúca zmluvná strana v odstúpení uvedie. 
7. V prípade predčasného ukončenia tejto dohody si zmluvné strany vysporiadajú všetky záväzky, prevzaté na základe tejto dohody, o čom vyhotovia písomný protokol.


Čl. X
Spoločné a záverečné ustanovenia
1. Zmluvné strany sa dohodli, že písomnosti podľa tejto dohody sa doručujú osobne, poštou, kuriérskou službou alebo e-mailom. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu alebo kontaktných údajov.
2. Písomnosti doručované poštou a kuriérskou službou sa doručujú na adresu sídla zmluvných strán uvedenú v čl. I. tejto dohody.
3. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. S výnimkou elektronických faktúr sa písomnosti doručované prostredníctvom e-mailu  považujú za doručené nasledujúci pracovný deň po ich odoslaní na e-mailovú adresu druhej zmluvnej strany.
4. Na doručovanie písomností týkajúcich sa vzniku, zmeny alebo zániku dohody, akéhokoľvek porušenia dohody, sa nepoužije e-mail.
5. Text dohody, vrátane jej príloh a účtovné doklady a ich prílohy budú zhotovené  v slovenskom jazyku. Písomnosti a komunikácia medzi zmluvnými stranami týkajúca sa dohody bude prebiehať v slovenskom jazyku.
6. Meniť alebo dopĺňať túto dohodu je možné len na základe dohody oboch zmluvných strán vo forme očíslovaného písomného dodatku k tejto dohode, za podmienok uvedených v § 18 zákona o verejnom obstarávaní.
7. Táto dohoda je vyhotovená v troch rovnopisoch s platnosťou originálu, z ktorých každá zmluvná strana obdrží dve vyhotovenia.
8. Zmluvných strán vyhlasujú, že podmienkam dohody porozumeli a pristupujú k nim slobodne a vážne , nie v tiesni alebo za inak nevýhodných podmienok.
9. Práva a povinnosti zmluvných strán sa spravujú právnym poriadkom Slovenskej republiky. Na zmluvné podmienky strán, ktoré nie sú upravené v tejto dohode sa plne vzťahujú príslušné ustanovenia všeobecne záväzných právnych predpisov a v prípade vzniku sporu sa ich zmluvné strany môžu dovolávať.
10. Táto dohoda nadobúda platnosť dňom jej podpisu oprávnenými zástupcami obidvoch zmluvných strán a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
11. Neoddeliteľnou súčasťou dohody sú tieto prílohy: 
	Príloha č. 1 „Predmet dohody“
	Príloha č. 2 „Štruktúrovaný rozpočet ceny tovarov“
	Príloha č. 3 „Zoznam kontaktných osôb a miesta dodania tovarov“
	Príloha č. 4 „Zoznam subdodávateľov“


V Bratislave dňa ….....................	V............................dňa …...............

Za kupujúceho:	Za predávajúceho: 



.........................................                       	          	 .............................................
Ing. Matúš Jurových, PhD. 				 meno
predseda predstavenstva 				 funkcia 
Všeobecná zdravotná poisťovňa, a.s.		 spoločnosť




........................................
JUDr. Denisa Slivková, 
členka predstavenstva 
Všeobecná zdravotná poisťovňa, a.s.


Príloha č. 1:  Predmet dohody
[bookmark: _Hlk219896730]
	Názov 
	Označenie spotrebného materiálu
	Min. požadovaný počet výtlačkov
	Počet kusov
	Názov plnenia* (doplní uchádzač)

	Laserové tlačiarne ČB:
	
	 
	 
	

	Toner pre tlačiareň HP LaserJet 107a -black
	W1106A 
	1000
	100
	

	Toner pre tlačiareň HP Laser jet P2055dn -black
	CE505X
	6500
	1
	

	Toner pre tlačiareň HP Laser jet P2035 -black
	CE505A
	2300
	1
	

	Toner pre tlačiareň HP LaserJet Professional P1566 -black
	CE278A
	2100
	1
	

	Toner pre tlačiareň HP LJ Enterprise 3015 / MFP525 -black
	CE255X
	13000
	44
	

	Toner pre tlačiareň HP LJ Enterprise M602dn -black
	CE390X
	24000
	68
	

	Toner pre tlačiareň HP LJ PRO MFP M425dn -black
	CF280X
	6900
	21
	

	Toner pre tlačiareň HP LJ PRO M402 / MFP M426dn -black
	CF226X
	9000
	429
	

	Toner pre tlačiareň HP LJ Enterprise M506 / MFP M527dn -black
	CF287X
	18000
	442
	

	Toner pre tlačiareň HP LJ Enterprise M605dn -black
	CF281X
	25000
	202
	

	Toner pre tlačiareň HP M428fdn; M404dn-black
	CF259X
	1000
	29
	

	Laserové tlačiarne farebné:
	
	
	
	

	Toner pre tlačiareň HP LJ PRO 400 Color M451 -black
	CE410X
	4000
	1
	

	Toner pre tlačiareň HP LJ PRO 400 Color M451 -cyan
	CE411A
	2600
	1
	

	Toner pre tlačiareň HP LJ PRO 400 Color M451 -yellow
	CE412A
	2600
	1
	

	Toner pre tlačiareň HP LJ PRO 400 Color M451 -magenta
	CE413A
	2600
	1
	

	Toner pre tlačiareň HP Color LaserJet Enterprise flow MFP M880,black 
	CF300A
	29500
	70
	

	Toner pre tlačiareň HP Color LaserJet Enterprise flow MFP M880,cyan
	CF301A
	32000
	49
	

	Toner pre tlačiareň HP Color LaserJet Enterprise flow MFP M880,yellow
	CF302A
	32000
	42
	

	Toner pre tlačiareň HP Color LaserJet Enterprise flow MFP M880,magenta
	CF303A
	32000
	45
	


*ak bude predložený ekvivalent, doplní sa obchodný názov podľa ponuky úspešného uchádzača

Špecifikácia pre alternatívne tonery :

A. Technické a kvalitatívne požiadavky
1. Tovar spĺňa príslušné normy ktoré garantujú výťažnosť toneru ISO/IEC19752; ISO/IEC 19798 a dobu archivácie výtlačku ISO/IEC 11798.
2. Výrobca tonerov je držiteľom certifikátov ISO 9001 (Quality Management System) a ISO 14001 (Enviromental Management System) . 
3. Tonery obsahujú funkčné smart čipy plne kompatibilné zo zariadeniami do ktorých sú určené.
4. Tovar je zabalený v originálnych obaloch od neštandardných výrobcov požadovaných značiek. 
5. Tovar je nový, v neotvorených baleniach, neporušený, nepoškodený. 
6. Tovar nie je recyklovaný, repasovaný, renovovaný, vyrobený z už použitých tonerov a dielov a neobsahuje doplnený náhradný prachový toner, atrament alebo optický valec. 
B. Záručná doba
7. Predávajúci poskytne na dodaný tovar záruku v trvaní najmenej 24 mesiacov. Ak výrobca poskytuje dlhšiu záručnú dobu podľa svojich záručných podmienok, uplatní sa dlhšia záručná doba. Záručná doba začína plynúť dňom prevzatia predmetu zmluvy na základe dodacieho listu. 
C. Dokumentácia k dodávke
8. Kupujúci požaduje pre všetky typy dodávok odovzdanie dokumentácie – technická dokumentácia od výrobcu, návod na použitie/manuál pre obsluhu v slovenskom alebo českom jazyku, záručné listy, iné doklady podľa druhu tovaru. 
D. Odpadové hospodárstvo a registrácia
9. Kupujúci požaduje udržiavať v platnosti počas doby trvania tejto Zmluvy a kedykoľvek na výzvu Kupujúceho predložiť platné potvrdenie o registrácii na príslušnom orgáne štátnej správy odpadového hospodárstva na činnosť podľa § 98 ods. 2 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov pre katalógové číslo 08 03 18 
E. Logistika
10. Predávajúci v rámci dodávky tovaru zabezpečí dopravu tovaru na miesto dodania, vyloženie tovaru v mieste, kde má byť tovar umiestnený, ako aj odber a ekologickú likvidáciu použitého spotrebného materiálu.




Príloha č. 2 - Štruktúrovaný rozpočet ceny tovaru

	Názov 
	Označenie spotrebného materiálu
	Min. požadovaný počet výtlačkov
	Predpokladaný počet kusov
	Jednotková cena bez DPH
	Spolu bez DPH
	Názov plnenia* (doplní uchádzač)

	Laserové tlačiarne ČB:
	 
	 
	 
	 
	 
	

	Toner pre tlačiareň HP LaserJet 107a -black
	W1106A 
	1000
	100
	
	 
	

	Toner pre tlačiareň HP Laser jet P2055dn -black
	CE505X
	6500
	1
	
	
	

	Toner pre tlačiareň HP Laser jet P2035 -black
	CE505A
	2300
	1
	
	 
	

	Toner pre tlačiareň HP LaserJet Professional P1566 -black
	CE278A
	2100
	1
	
	 
	

	Toner pre tlačiareň HP LJ Enterprise 3015 / MFP525 -black
	CE255X
	13000
	44
	
	 
	

	Toner pre tlačiareň HP LJ Enterprise M602dn -black
	CE390X
	24000
	68
	
	 
	

	Toner pre tlačiareň HP LJ PRO MFP M425dn -black
	CF280X
	6900
	21
	
	 
	

	Toner pre tlačiareň HP LJ PRO M402 / MFP M426dn -black
	CF226X
	9000
	429
	
	 
	

	Toner pre tlačiareň HP LJ Enterprise M506 / MFP M527dn -black
	CF287X
	18000
	442
	
	 
	

	Toner pre tlačiareň HP LJ Enterprise M605dn -black
	CF281X
	25000
	202
	
	 
	

	Toner pre tlačiareň HP M428fdn; M404dn-black
	CF259X
	1000
	29
	
	 
	

	Laserové tlačiarne farebné:
	
	
	
	
	 
	

	Toner pre tlačiareň HP LJ PRO 400 Color M451 -black
	CE410X
	4000
	1
	
	 
	

	Toner pre tlačiareň HP LJ PRO 400 Color M451 -cyan
	CE411A
	2600
	1
	
	 
	

	Toner pre tlačiareň HP LJ PRO 400 Color M451 -yellow
	CE412A
	2600
	1
	
	 
	

	Toner pre tlačiareň HP LJ PRO 400 Color M451 -magenta
	CE413A
	2600
	1
	
	 
	

	Toner pre tlačiareň HP Color LaserJet Enterprise flow MFP M880,black 
	CF300A
	29500
	70
	
	 
	

	Toner pre tlačiareň HP Color LaserJet Enterprise flow MFP M880,cyan
	CF301A
	32000
	49
	
	
	

	Toner pre tlačiareň HP Color LaserJet Enterprise flow MFP M880,yellow
	CF302A
	32000
	42
	
	
	

	Toner pre tlačiareň HP Color LaserJet Enterprise flow MFP M880,magenta
	CF303A
	32000
	45
	
	
	

	Spolu bez DPH
	
	
	
	
	
	

	DPH 23%
	 
	

	Spolu s DPH
	 
	



* Ak bude predložený ekvivalent, doplní sa obchodný názov podľa ponuky úspešného uchádzača

Ak sa predávajúci, ktorý v čase uzatvorenia tejto dohody nie je platiteľom DPH, stane platiteľom DPH počas plnenia predmetu dohody, celková kúpna cena uvedená v tomto článku, ako aj jednotkové ceny jednotlivých položiek uvedené v Prílohe č. 2 tejto dohody, sa budú považovať za kúpnu cenu vrátane DPH, a to od vzniku povinnosti predávajúceho odvádzať DPH.

Príloha č. 3 - Zoznam kontaktných osôb a miesta dodania tovaru
	pobočka
	psč
	ulica
	telefón
	kontaktná osoba  na prebratie tovaru
	e-mail
	alternatívny kontakt-napr. správca budovy

	BA-Riaditeľstvo
	851 04
	Panónska 2
	
	
	
	

	Nitra
	949 01
	Mostná 58 
	
	
	
	

	Trnava
	917 01
	Halenárska 22
	
	
	
	

	Prievidza
	971 01
	Včelárska 1
	
	
	
	

	Trenčín
	911 01
	Partizánska ul. 2315
	
	
	
	

	Lučenec
	984 01
	Nám. Artézskych prameňov 14
	
	
	
	

	Žiar nad Hronom
	965 01
	Sládkovičova 17
	
	
	
	

	Banská Bystrica
	974 01
	Skuteckého 20
	
	
	
	

	Čadca
	022 01
	Palárikova ul. 91
	
	
	
	

	Žilina
	010 01
	P. O. Hviezdoslava 26
	
	
	
	

	Ružomberok 
	034 01
	Štiavnická cesta 3
	
	
	
	

	Košice
	040 11
	Senný trh 1
	
	
	
	

	Prešov
	080 15
	Kúpeľná 5
	
	
	
	



Príloha č. 4


Zoznam subdodávateľov


Obchodné meno: .................................
Adresa sídla: .......................................


I. *Zabezpečenie predmetu zákazky „Nákup tonerov časť č.2:  Alternatívne tonery“ vyhlásenej podľa zákona o verejnom obstarávaní, vo veci ktorej je uzatvorená rámcová dohoda, budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. živnostenskom registri: 
Adresa sídla, resp. miesto podnikania, uvedené v Obchodnom, resp. živnostenskom registri:
IČO subdodávateľa: 
Meno, priezvisko, adresa pobytu osoby, oprávnenej konať za subdodávateľa: 
Percentuálny podiel subdodávky:  % z celkovej ceny predmetu zákazky bez DPH
Stručný opis zákazky, ktorá bude predmetom subdodávky: 

Čestne vyhlasujem, že subdodávateľ spĺňa podmienky pre plnenie predmetu tejto rámcovej dohody, týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je* partnerom verejného sektora a je/nie je* zapísaný v registri partnerov verejného sektora  podľa  zákona o registri partnerov verejného sektora.


II. *Zabezpečenie uvedeného predmetu rámcovej dohody nebudeme plniť prostredníctvom subdodávateľov.


V Bratislave, dňa ..........................			............................................................
							
				meno, funkcia, spoločnosť		












* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I. 

